Den Vest-Sjællandske Avis, 1835-03-07
Indenlandske Efterretninger. Kiøbenhavn den 28de Februar. Det i forrige Avis meddeelte Kongelige Rescript ommeldte Andragende til Hs. Majestæt blev, for Hovedstadens Vedkommende, indgivet Fredagen den 20de dennes, og var underskrevet af 572 Embedsmænd og Borgere, af alle Klasser, hvilke til denne Hensigt frievilligen havde forenet sig, og iblandt hvis Tal befandt sig næsten alle Universitetets Professorer og Hovedstadens Geistlige, størstedelen af Hof= og Stadsrettens Assessorer og af Sagførerne ved Høiesteret og Hof og Stadsretten, en stor Deel Collegial-Embedsmænd og Handlende, Officiere, isærdeleshed af Søe=Etaten, Studenter, Læger, Kunstnere, Fabrikanter, Haandværkere &c. Deres Andragende til Hs. Majestæt gik ud paa: at Pressen i Danmark fremdeles, som hidtil, ei maa blive underkastet anden Autoritet end Lovenes og Domstolenes. - Petitioner af lignende Jndhold ere sildigere indløbne, i Mandags fra Roeskilde (med 40 Underskrifter og i Tirsdags fra Helsingøer (med 75 Underskrifter).(Kbhvnsp.) Dhrr. Kammerraad C. J. Drewsen, Biskop og Confessionarius J. P. Mynster, Professor J. F. Schouw, Etatsraad og Professor H. C. Ørsted har i Kiøbenhavnsposten bekiendtgjort følgende: Den Mangel der er i vor Literatur paa gode Almueskrifter bliver stedse mere følelig, efterhaanden som Læselysten tiltager i alle Klasser. J den Hensigt at bidrage noget til at afhielpe dette Savn ønsker den Gyldendalske Boghandlings Eier at giøre et Forsøg paa at fremkalde eet eller flere saadanne Skrifter og tillige, ved en meget lav Priis, at befordre deres Udbredelse. - Han agter derfor, til en Prøve, at udgive et lille Skrift paa 2 Ark, i samme Forma og med samme Tryk som de Afhandlinger, der ere indrykede i Almanaken, hvilket Skrift vil blive solgt for 2 Sk. Arket. Som Honorar har han bestemt en Sum af 100 Rbdlr. Sedler, dog under Betingelse af, at en Committe bedømmer de indkomne Afhandlinger og udvælger de bedste til at optages Skriftet. Bliver Udfaldet af dette Foretagende heldigt, agter han, idetmindste engang aarligt, at udgive et lignende lille Skrift. - Ovennævnte, som danne den nævnte Committe, indbyde herved til at indsende Bidrag til det ommeldte lille Skrift. De nærmere Bestemmelser ere følgende: 1) Gienstandens Valg er aldeles overladt til Forfatteren. Der fordres kun, at Artiklen er skikket til Almuelæsning. 2 Hver enkelt Artikel maa ikke være større end omtrent Ark, i den nævnte Format og med den anførte Tryk 5) Forfatterens Navn anføres ikke i Afhandlingen men tilføies i en forseglet Seddel, der kun aabnes naar Afhandlingen antages. 4) De Bidrag, som Committeen finder meest passende for det ommeldte Skrift, honoreres i Forhold af 50 Rbd. for Arket. 5) De Bidrag, som befindes gode, men dog mindre fortrinlige eller mindre passende eller af større Omfang end de som optages i hiint Skrift, ville, saafremt Forfatteren ikke maatte have forbeholdt sig anden Bestemmelse dermed blive honorerede med 10 Rbd. Arket og udgivne i en anden Samling, forsaavidt Omfanget og samtlige disse Bidrag ikke maatte overstige 56 Ark med den anførte Tryk og i et Format, som nærmere bestemmes, og hvorfor Prisen ikke skal overstige 4 Sk. Arket. 6) Bidragene, som maae være skrevne med en tydelig Haand, indsendes portofrit inden d. 1ste Juli d. A. til Prof. Schouw, som har overtaget Redactionen af begge Samlinger.